CELEX: 32013D0437
Language: ro
Date: 2013-08-14 00:00:00
Title: 2013/437/UE: Decizia de punere în aplicare a Comisiei din 14 august 2013 de modificare a Deciziei 2010/642/UE privind autorizarea unei metode de clasificare a carcaselor de porc în Grecia și de abrogare a Deciziei 89/449/CEE privind autorizarea unor metode de clasificare a carcaselor de porc în Grecia [notificată cu numărul C(2013) 5302]

17.8.2013   
            
            
               RO
            
            
               Jurnalul Oficial al Uniunii Europene
            
            
               L 220/49
            
         
      DECIZIA DE PUNERE ÎN APLICARE A COMISIEI
   
   din 14 august 2013
   de modificare a Deciziei 2010/642/UE privind autorizarea unei metode de clasificare a carcaselor de porc în Grecia și de abrogare a Deciziei 89/449/CEE privind autorizarea unor metode de clasificare a carcaselor de porc în Grecia
   [notificată cu numărul C(2013) 5302]
   (Numai versiunea în limba greacă este autentică)
   (2013/437/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1), în special articolul 43 litera (m) coroborat cu articolul 4,
   întrucât:
   
               (1)
            
            
               Prin Decizia 89/449/CEE a Comisiei (2), s-a autorizat utilizarea a trei metode de clasificare a carcaselor de porc în Grecia. Grecia a informat Comisia că, de la adoptarea deciziei respective, metodele de clasificare au evoluat considerabil și s-au înregistrat schimbări în ceea ce privește efectivele de porcine. Prin urmare, cele trei metode autorizate prin decizia respectivă nu mai pot fi folosite.
            
         
               (2)
            
            
               Prin Decizia 2010/642/UE a Comisiei (3), s-a autorizat utilizarea unei metode de clasificare a carcaselor de porc jupuite în Grecia.
            
         
               (3)
            
            
               Grecia a elaborat două noi metode de clasificare, actualizate, a solicitat Comisiei să autorizeze pe teritoriul său cele două noi metode de clasificare a carcaselor de porc și a prezentat o descriere detaliată a testului de disecție, indicând principiile pe care se bazează metodele respective, rezultatele testului de disecție și ecuațiile folosite pentru estimarea procentului de carne macră în protocolul prevăzut la articolul 23 alineatul (4) din Regulamentul (CE) nr. 1249/2008 al Comisiei (4).
            
         
               (4)
            
            
               Din examinarea acestei solicitări reiese că sunt îndeplinite condițiile de autorizare a metodelor de clasificare respective. Prin urmare, aceste metode de clasificare ar trebui să fie autorizate în Grecia.
            
         
               (5)
            
            
               Prin urmare, Decizia 2010/642/UE ar trebui modificată în consecință.
            
         
               (6)
            
            
               Decizia 89/449/CEE ar trebui abrogată.
            
         
               (7)
            
            
               Modificările aparatelor sau ale metodelor de clasificare sunt permise numai dacă sunt autorizate în mod explicit printr-o decizie a Comisiei.
            
         
               (8)
            
            
               Măsurile prevăzute de prezenta decizie sunt conforme cu avizul Comitetului de gestionare a organizării comune a piețelor agricole,
            
         ADOPTĂ PREZENTA DECIZIE:
   Articolul 1
   Decizia 2010/642/UE se modifică după cum urmează:
   
               1.
            
            
               Articolul 1 se înlocuiește cu următorul text:
               „Articolul 1
               (1)   Pentru clasificarea carcaselor de porc prezentate în conformitate cu punctul 1 din partea B.III din anexa V la Regulamentul (CE) nr. 1234/2007, se autorizează utilizarea următoarei metode în Grecia, în conformitate cu punctul 1 din partea B.IV din anexa respectivă: aparatul «OptiScan-TP» și metodele de estimare aferente, ale căror caracteristici sunt prezentate în partea I din anexa la prezenta decizia.
               (2)   Pentru clasificarea carcaselor de porc jupuite, în Grecia este autorizată utilizarea următoarelor metode de clasificare, în conformitate cu punctul 1 din partea B.VI din anexa V la Regulamentul (CE) nr. 1234/2007:
               
                           (a)
                        
                        
                           aparatul «OptiScan-TP» și metodele de estimare aferente, ale căror caracteristici sunt prezentate în partea I din anexa la prezenta decizie;
                        
                     
                           (b)
                        
                        
                           aparatul «Hennessy Grading Probe (HGP 4)» și metodele de estimare aferente, ale căror caracteristici sunt prezentate în partea II a anexei la prezenta decizie.”
                        
                     
         
               2.
            
            
               Anexa se înlocuiește cu textul din anexa la prezenta decizie.
            
         Articolul 2
   Decizia 89/449/CEE se abrogă.
   Articolul 3
   Prezenta decizie se adresează Republicii Elene.
   
      Adoptată la Bruxelles, 14 august 2013.
      
         
            Pentru Comisie
         
         Dacian CIOLOȘ
         
         
            Membru al Comisiei
         
      
   
   
      (1)  JO L 299, 16.11.2007, p. 1.
   
      (2)  Decizia 89/449/CEE a Comisiei din 17 iulie 1989 privind autorizarea unor metode de clasificare a carcaselor de porc în Grecia (JO L 214, 25.7.1989, p. 17).
   
      (3)  Decizia 2010/642/UE a Comisiei din 25 octombrie 2010 privind autorizarea unei metode de clasificare a carcaselor de porc în Grecia (JO L 280, 26.10.2010, p. 60).
   
      (4)  Regulamentul (CE) nr. 1249/2008 al Comisiei din 10 decembrie 2008 de stabilire a normelor de aplicare a grilelor comunitare de clasificare a carcaselor de bovine, porcine și ovine și privind raportarea prețurilor acestora (JO L 337, 16.12.2008, p. 3).
   
      ANEXĂ
      
         
            „ANEXĂ
            
               METODE DE CLASIFICARE A CARCASELOR DE PORC ÎN GRECIA
            
            
               Partea I
            
            
               Optiscan-TP
            
            
                        1.
                     
                     
                        Normele prevăzute în această parte a anexei se aplică pentru clasificarea carcaselor de porc cu ajutorul aparatului «OptiScan-TP».
                     
                  
                        2.
                     
                     
                        Aparatul Optiscan-TP este dotat cu un sistem digital de generare a imaginilor care face o fotografie iluminată a celor două puncte de măsurare de pe carcase. Pe baza acestor imagini, se calculează grosimea stratului de grăsime și a mușchiului, în conformitate cu metoda celor două puncte «Zwei-Punkte Messverfahren (ZP)».
                        Rezultatele măsurătorilor se convertesc în conținut estimat de carne macră cu ajutorul aparatului «Optiscan-TP». Fotografiile se salvează și pot fi supuse ulterior unui control. Interfața Bluetooth® integrată permite un transfer ușor al datelor.
                     
                  
                        3.
                     
                     
                        Conținutul de carne macră al carcasei se calculează după următoarea formulă:
                        
                                    3a.
                                 
                                 
                                    Formula pentru clasificarea carcaselor de porc prezentate în conformitate cu prima teză din partea B.III din anexa V la Regulamentul (CE) nr. 1234/2007:
                                    unde:
                                    
                                                Ŷ
                                             
                                             
                                                =
                                             
                                             
                                                procentul estimat de carne macră în carcasă;
                                             
                                          
                                                Χ1
                                                
                                             
                                             
                                                =
                                             
                                             
                                                grosimea minimă a stratului de grăsime (inclusiv șoriciul) de deasupra mușchiului M. gluteus medius, exprimată în milimetri;
                                             
                                          
                                                Χ2
                                                
                                             
                                             
                                                =
                                             
                                             
                                                grosimea mușchiului lombar, exprimată în milimetri, măsurată ca distanța cea mai scurtă dintre partea anterioară (cranială) a mușchiului M. gluteus medius și marginea superioară (dorsală) a canalului spinal.
                                             
                                          
                              
                                    3b.
                                 
                                 
                                    Formula pentru clasificarea carcaselor de porc jupuite:
                                    unde:
                                    
                                                Ŷ
                                             
                                             
                                                =
                                             
                                             
                                                procentul estimat de carne macră în carcasă;
                                             
                                          
                                                Χ1s
                                                
                                             
                                             
                                                =
                                             
                                             
                                                grosimea minimă a stratului de grăsime (fără șorici) de deasupra mușchiului M. gluteus medius, exprimată în milimetri;
                                             
                                          
                                                Χ2
                                                
                                             
                                             
                                                =
                                             
                                             
                                                grosimea mușchiului lombar, exprimată în milimetri, măsurată ca distanța cea mai scurtă dintre partea anterioară (cranială) a mușchiului M. gluteus medius și marginea superioară (dorsală) a canalului spinal.
                                             
                                          Aceste formule sunt valabile pentru carcasele având o greutate cuprinsă între 50 și 110 kilograme.
                                 
                              
                  
               Partea II
            
            
               Hennessy Grading Probe (HGP 4)
            
            
                        1.
                     
                     
                        Normele prevăzute în această parte a anexei se aplică la clasificarea carcaselor de porc cu ajutorul aparatului cunoscut sub denumirea de «Hennessy Grading Probe (HGP 4)».
                     
                  
                        2.
                     
                     
                        Aparatul este echipat cu o sondă cu diametrul de 5,95 mm (și 6,3 mm la nivelul lamei situate la vârf) care conține o fotodiodă (LED Siemens de tip LYU 260-EO) și un fotodetector de tip Silonex SLCD-61N1, având o distanță de operare cuprinsă între 0 și 120 mm. Rezultatele măsurătorilor sunt convertite în conținut estimat de carne macră cu ajutorul HGP 4 sau cu ajutorul unui computer conectat la acesta.
                     
                  
                        3.
                     
                     
                        Conținutul de carne macră al carcasei se calculează după următoarea formulă:
                        
                           
                        unde:
                        
                                    Ŷ
                                 
                                 
                                    =
                                 
                                 
                                    procentul estimat de carne macră în carcasă;
                                 
                              
                                    Χ1
                                    
                                 
                                 
                                    =
                                 
                                 
                                    grosimea slăninii dorsale (fără șoric) în milimetri, măsurată la distanță de 8 cm de linia mediană a carcasei, la nivelul ultimei coaste;
                                 
                              
                                    Χ2
                                    
                                 
                                 
                                    =
                                 
                                 
                                    grosimea slăninii dorsale (fără șoric) în milimetri, măsurată la distanță de 6 cm de linia mediană a carcasei, între a treia și a patra ultime coaste;
                                 
                              
                                    Χ3
                                    
                                 
                                 
                                    =
                                 
                                 
                                    grosimea mușchiului dorsal în milimetri, măsurată în același timp și în același loc ca X2.
                                 
                              Formula este valabilă pentru carcasele având o greutate cuprinsă între 60 și 120 de kilograme.”